**Қожа Ахмет Ясауи атындағы Халықаралық қазақ-түрік университеті**

**Экономика, басқару және құқық факультеті**

**Сапаны қамтамасыз ету жөніндегі комиссиясы мәжілісінің**

**№3 ХАТТАМАСЫ**

**Түркістан қаласы 18.03.2025 ж.**

**Қатысқандар:**

***Комиссия төрағасы:***

Досекеев О. – Құқықтану кафедрасының аға оқытушысы, PhD

***Комиссия мүшелері:***

Сабидолла Е. – декан орынбасары;

Кенешбаев Б. – PhD, аға оқытушы;

Нысанбаева А. – сая.ғ.к., доцент м.а.;

Оспанкулова М. – аға оқытушы;

Сыздықова Г. - ДМБ-311 тобының докторанты;

Байдуллақызы А. – МЕА-311 тобының магистранты;

Тасболатова Г. - Әдістемелік жұмысты ұйымдастыру бөлімінің әдіскері

**Қатыспағандар:** Ажеков Ә. - ЗҚТ-311 тобының студенті, комиссия мүшесі.

**Шақырылғандар:**

Факультет деканы: Ж.Акимов;

Факультеттің оқу-әдістемелік комитет төрайымы А.Алимбаева;

Кафедра меңгерушілері: Г. Азретбергенова, А.Құралбаев, М.Анламасова, Е.Шалхаров;

**Л. Ибрагимова -**Оқу жұмысын ұйымдастыру бөлімінің басшысы

 **КҮН ТӘРТІБІНДЕ:**

1. 2024-2025 оқу жылының қысқы сессия нәтижелерін талдау
2. 2025-2025 оқу жылының көктемгі семестріндегі пәндердің оқу-әдістемелік кешеніне мониторинг жүргізу
3. ББ білімгерлерінің оқу процесін ұйымдастыруға, сабақ беру сапасына және бағалау саясатына қанағаттану деңгейін анықтау мақсатында жүргізілген сауалнама нәтижесін талдау
4. Қаңтар-наурыз айларында жүргізілген іс шаралар нәтижелерін Комиссия мәжілісінде талдау.
5. **Тыңдалды:** Факультеттің сапаны қамтамасыз ету жөніндегі Комиссиясының төрағасы м.а. О.Досекеев сөз алды: Құрметті әріптестер, Нұрбол Абдраимұлының қызмет ауыстыруына байланысты осы 2024-2025 оқу жылының соңына дейін міндетін атқарушы болып уақытша Өкіммен бекітілдім. Алдағы уақытта бірлесіп қазмет атқаруға шақырамын. Кезекті мәжілістің күн тәртібіне келсек 1-мәселе бойынша 2024-2025 оқу жылының қысқы сессия нәтижелерін кафедра меңгерушілерінен жинақтаған болатынмын. Нәтижелерін электрондық почталарыңызға салынды. Емтихан сессиясына қатысу деңгейі, студенттердің орташа үлгерімі мен академиялық көрсеткіштері сараланды.Оқу процесіне жауапты қызметкерлер сессия қорытындылары бойынша баяндама жасап, үлгерім деңгейіне әсер еткен негізгі факторларды атап өтті. Оқытушылар өз пәндері бойынша емтихан нәтижелерін талдап, қиындықтар мен жетістіктерді атап өтті. Атап айтсақ: Студенттердің қысқы сессия кезінде көрсеткен үлгерімі; Қанағаттанарлықсыз баға алған студенттер саны және оларға қатысты атқарылатын жұмыс түрлері; Үлгерімі төмен студенттермен жұмыс жүргізудің тиімді жолдары; Пәндердің мазмұны мен оқыту әдістерін жетілдіру жолдары; Оқу-әдістемелік материалдардың жеткіліктілігі мен қолжетімділігі; Болашақта академиялық көрсеткіштерді арттыру мақсатында қабылданатын шаралар.

**Шешім:**

1. Қысқы емтихан сессиясының нәтижелерін ескере отырып, оқу процесін жетілдіру бойынша нақты шаралар қабылдансын. *(Жауапты: кафедра меңгерушілері)*
2. Үлгерімі төмен студенттермен жеке жұмыс жүргізілсін, қосымша сабақтар мен кеңес беру жұмыстары ұйымдастырылсын. *(Жауапты: декан орынбасары Е.Сәбидолла)*
3. Эдвайзерлерге әрбір студентпен жеке жұмыс жүргізу тапсырылсын. *(Жауапты: кафедра меңгерушілері)*
4. Кафедра оқытушыларына оқу әдістемесін жетілдіру бағытында ұсыныстар енгізу тапсырылсын. *(Жауапты: факультет деканы, кафедра меңгерушілері)*

**2. Тыңдалды:** Екінші мәселе бойынша Факультеттің сапаны қамтамасыз ету жөніндегі Комиссиясының төрағасы м.а. О.Досекеев кезекті күн тәртібіндегі мәселе бойынша Факультеттің оқу әдітемелік комитет төрайымы А.Алимбаеваға сөз кезегі берілді. Кафедра меңгерушілерінің берген мәлеметтері бойынша көктемгі семестрде жүргізілетін барлық пәндер бойынша оқу-әдістемелік кешендердің (ОӘК) сапасына жасалған мониторинг қорытындылары туралы баяндама жасады. Мониторинг жүргізудің мақсаты – пәндердің оқу-әдістемелік құжаттамаларының ЖОО ішкі нормативтік талаптарына және ҚР Мемлекеттік жалпыға міндетті білім беру стандарттарына сәйкестігін тексеру, сондай-ақ оқу сапасын арттыру үшін оқытушыларға әдістемелік көмек көрсету.

Баяндамашы атап өткендей, мониторинг келесі бағыттар бойынша жүргізілді:

1. Пәннің жұмыс бағдарламасының (силлабус) құрылымы мен мазмұны;
2. Білім алушылардың оқу жүктемесі мен сабақ түрлері;
3. Бағалау жүйесі мен аралық бақылау шарттарының нақтылығы;
4. Қолданылатын негізгі және қосымша әдебиеттер тізімі;
5. Дәрістер, практикалық, зертханалық және семинар сабақтарының мазмұны мен құрылымы;
6. Пән бойынша PowerPoint-презентациялар, оқу-әдістемелік, тапсырмалар, тест сұрақтары және басқа қосымша материалдар. нұсқаулықтар

А.Алимбаева өз сөзінде пәндердің оқу-әдістемелік кешендерін сараптау нәтижелеріне тоқталды. Мониторинг барысында оқытушылардың басым бөлігінің ОӘК-тері талаптарға сай екені анықталды. Алайда кейбір пәндер бойынша келесі ескертулер мен ұсыныстар берілді:

1. **Силлабус құжаттарында** оқу нәтижелері нақты көрсетілмеген немесе Bloom таксономиясына толық сәйкес емес;
2. **Бағалау критерийлерінде** балл бөлу жүйесі нақты көрсетілмеген не болмаса бірізділік сақталмаған;
3. Кейбір **әдебиеттер тізімінде** ескірген немесе қолжетімсіз дереккөздер қолданылған;
4. **Электронды оқыту платформасына** барлық материалдар уақтылы жүктелмеген;
5. Бірқатар пәндерде **презентациялық материалдардың сапасы** жеткіліксіз, мазмұны жүйесіз берілген.

Оқытушылар бұл мәселелердің уақыт тапшылығы мен техникалық қиындықтарға байланысты туындағанын атап өтті. Сонымен қатар, кейбір пәндер жаңа енгізілгендіктен, ОӘК құжаттары толық жетілдірілмеген. Эдвайзерлер тарапынан ОӘК мазмұны білім алушыларға толық жеткізілуі, барлық оқу материалдарына еркін қол жеткізу мүмкіндігінің қамтамасыз етілуі жөнінде ұсыныстар айтылды.

**Шешім**:

1. **Барлық пәндер бойынша оқу-әдістемелік кешендердің мазмұны мен құрылымы оқу-әдістемелік талаптарға сәйкес болуы тиіс.** Жіберілген кемшіліктер мен ескертулерді жою міндетті түрде орындалсын *(Жауапты: пән оқытушылары, кафедра меңгерушілері)*
2. **Силлабустарды жаңарту кезінде оқу нәтижелерінің нақты, өлшенетін түрде көрсетілуі қамтамасыз етілсін.** *(Жауапты: пән оқытушылары, кафедра меңгерушілері)*
3. **Электронды оқу платформаларындағы материалдарды толықтыру және жүктеу жұмыстары жедел түрде аяқталсын.** *(Жауапты: пән оқытушылары, кафедра меңгерушілері)*
4. **Оқу жылының соңына дейін барлық пәндердің оқу-әдістемелік материалдары әдістемелік кеңесте қайта қаралып, сапасы бағалансын.** *(Жауапты: пән оқытушылары, кафедра меңгерушілері)*
5. **Келесі оқу жылына арналған оқу-әдістемелік құжаттамаларды әзірлеу кезінде мониторинг барысында анықталған мәселелер ескерілсін.** *(Жауапты: пән оқытушылары, кафедра меңгерушілері, факультет деканы)*

**3. Тыңдалды:** Үшінші мәселе бойынша кафедра меңгерушілері ББ білімгерлерінің оқу процесін ұйымдастыруға, сабақ беру сапасына және бағалау саясатына қанағаттану деңгейін анықтау мақсатында жүргізілген сауалнама нәтижесін талдау жайлы ақпарат ұсынды. Факультетте дайындалатын 2024–2025 оқу жылының көктемгі семестрінде білім беру бағдарламасы бойынша білім алып жатқан студенттердің оқу процесін ұйымдастыру, сабақ беру сапасы және бағалау саясаты бағыттарындағы жалпы қанағаттану деңгейі тұрақты. Білім алушыларға сабақ кестесі қолайлы ұйымдастырылған. Электрондық оқыту платформаларында (Platonus, Moodle және т.б.) оқу материалдары уақытылы жүктеліп, қажетті ресурстарға қолжетімділік қамтамасыз етілген. Эдвайзерлік қолдау, академиялық көмек көрсету, кеңес беру жұмыстары өз деңгейінде жүргізілуде.

Көптеген оқытушылар заманауи педагогикалық әдістерді қолдана отырып, білім алушылармен тиімді жұмыс жүргізіп келеді. Сабақтар интерактивті форматта, нақты мысалдармен, теория мен практиканы ұштастыра отырып өткізіледі. Дегенмен кейбір пәндер бойынша оқытудың әдістемелік тәсілдерін жетілдіру қажет болатын сәттер кездеседі. Бағалау жүйесі академиялық талаптарға сай жүзеге асырылады. Оқытушылар тарапынан білім алушыларға бағалау критерийлері, межелік бақылау тапсырмалары және қорытынды емтихан талаптары алдын ала түсіндіріліп, силлабус арқылы бекітілген. Кейбір жағдайларда кері байланыстың жеткіліксіздігі немесе бағалау жүйесінің субъективтілігі байқалуы мүмкін, бұл бағытта қосымша жұмыстар жүргізу ұсынылады.

**Шешім**:

Оқу процесінің негізгі үш компоненті бойынша – ұйымдастыру, оқыту сапасы және бағалау саясаты – жалпы жағдай қанағаттанарлық деңгейде. Алдағы уақытта бұл көрсеткіштерді одан әрі жақсарту үшін жүйелі жұмыс жалғасын табуы тиіс. Әсіресе студенттердің академиялық қолдауын күшейту, оқытушылардың әдістемелік біліктілігін арттыру және бағалауда ашықтықты сақтау маңызды. Барлық мәліметтер білім алушыларға қолайлы болуы үшін уақытылы базаларға жүктеліп отырылсын *(Жауапты: пән оқытушылары, кафедра меңгерушілері)*

Сабақ беру сапасын арттыру мақсатында оқытушыларға белсенді оқыту әдістерін (талқылау, кейс, жобалық жұмыс) көбірек қолдану ұсынылады.

Бағалау критерийлерін нақтылап, әр пән бойынша силлабусқа ашық әрі түсінікті етіп енгізу қажет.

Кері байланыс жүйесін жетілдіру: білім алушы бағалау нәтижесін түсініп, әрі қарай даму бағытын көруі тиіс

Оқу процесін ұйымдастыруда цифрлық платформаларды тиімді пайдалануды жалғастыру керек

Оқытушылардың офис-сағаттарын нақтылау және белсенді ету ұсынылады.

Сауалнама нәтижелері негізінде кафедралар мен факультет басшылары тарапынан тиісті талдау жасалып, нақты шаралар қабылдансын.

**4. Тыңдалды:** Төртінші мәселе бойынша Факультеттің сапаны қамтамасыз ету жөніндегі Комиссиясының төрағасы м.а. О.Досекеев: қаңтар, ақпан, наурыз айларында көптеген іс-шаралар жүргізілді, олардың біршамасына тоқталар болсақ:

Факультетте оқытушы-профессорлар тарыпанан бірнеше әдістемелік семинарлар мен ашық сабақтар өтілді.

2024-2025 оқу жылында бітіруші курс білімгерлері үшін қорытынды аттестаттау формасы бойынша кешенді емтихан бағдарламалары жасалып, бекітілді.

2024-2025 оқу жылында бітіруші курс білімгерлері үшін қорытынды аттестаттау формасы ретінде дипломдық жұмыс (жоба) жазуды таңдаған білімгерлер үшін тақырыптар бекітуге ұсынылды.

2024-2025 оқу жылында бітіруші курс білімгерлері үшін қорытынды аттестаттау комиссиясның құрамы анықталып, бекітілді.

**Шешім:**

Мамыр айында Факультет бастамасымен Университет деңгейінде ұйымдастырылатын Халықаралық конференция жұмыстары бойынша дайындық жүргізілсін

**Мәжіліс төрағасы м.а: О.Досекеев**

**Мәжіліс хатшысы: М. Оспанкулова**